Gandia i Fano milloren les relacions empresarials amb motiu del concurs Internacional de Fideuà
14 setembre 2021

## Gandia i Fano milloren les relacions empresarials amb motiu del concurs Internacional de Fideuà14 setembre 2021Última actualització: 14 setembre 2021

![](../gestion/img/90acf428007edfbd85307bb46ddcf9f598bb89a0aa8627e9edc8ac856e13ff01.jpg)  
  

L'alcalde de Gandia, José Manuel Prieto; la regidora delegada de relacions internacionals, Liduvina Gil; i el regidor delegat de turisme, Vicent Mascarell, van rebre ahir a la delegació de la ciutat agermanada de Fano que es troba aquests dies a la nostra ciutat amb motiu del Concurs internacional de Fideuà de Gandia.

La comitiva està encapçalada per Etienn Lucarelli, regidor de Turisme i Esdeveniments de l'Ajuntament de Fano, qui està acompanyat per Massimiliano Barbadoro, president d'Amici Senza Frontiere Fano; Pier Stefano Fiorelli, president Confersercenti Pesaro; Adolfo Ciuccoli, president Confesercenti Fano; i els cuiners que participaran en el concurs de la Fideuà Bedini Antonio i Mirisola Stefano.

José Manuel Prieto, va donar la benvinguda a la comitiva i va expressar el seu desig de seguir estrenyent vincles amb la ciutat italiana, "vincles que van més enllà de les nostres festes, gastronomia o història comuna que ara s'enfortiran en una etapa on assentar les bases d'intercanvis empresarials i turístics que generen noves oportunitats econòmiques i de creixement".

En aquest sentit, Etienn Lucarelli va agrair l'hospitalitat de la ciutat de Gandia i va destacar els bons resultats que havia obtingut la delegació italiana en una trobada celebrada durant la jornada d'ahir amb agències de turisme de Gandia. Així mateix, va sol·licitar a l'alcalde que organitze una nova trobada que se celebraria aquesta vegada a Fano i on empresaris de la ciutat de Gandia acudiren per establir noves oportunitats de negoci i de generació de riquesa.